Diari Oficial de la Generalitat Valenciana


Sumari del DOGV 6691, del 13-01-2012 (2012/200)

ORDE 20/2011, de 28 de desembre, de la Conselleria de Justícia i Benestar Social, per la qual es regulen i es convoquen ajudes dirigides als programes d'assistència i promoció de beneficis destinats a les famílies nombroses, per a l'exercici corresponent a l'any 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/200


Data del document
:   28-12-2011

Organisme emissor
:   Conselleria de Justícia i Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 20/2011, de 28 de desembre, de la Conselleria de Justícia i Benestar Social, per la qual es regulen i es convoquen ajudes dirigides als programes d'assistència i promoció de beneficis destinats a les famílies nombroses, per a l'exercici corresponent a l'any 2012. [2012/200]
La Llei 5/1997, de 25 de juny, de la Generalitat, per la qual es regula el Sistema de Servicis Socials en l'àmbit de la Comunitat Valenciana, inclou, dins de les responsabilitats de la Generalitat, donar resposta a diferents problemes socials per mitjà de l'aportació dels recursos financers, tècnics, humans i organitzatius necessaris.
En el marc d'esta llei, la Generalitat té entre els seus objectius garantir l'atenció integral de la família com a nucli natural i fonamental de la societat, així com dels elements humans que la componen, atenent tots els problemes que puguen incidir en el seu benestar, prevenint-los o esmenant-los.
A la Conselleria de Justícia i Benestar Social li correspon exercir les competències en matèria de família per mitjà del foment i desenrotllament d'una cultura de família que incidisca en línies preventives d'actuació, intervenció, formació, participació i promoció del seu benestar.
La Llei 40/2003, de 18 de novembre, de Protecció a les Famílies Nombroses, establix una sèrie de beneficis de compliment obligatori per a les administracions públiques. No obstant això, en la disposició addicional segona determina que: «L'Estat, les comunitats autònomes i les administracions locals, en l'àmbit de les seues competències respectives, podran ampliar l'acció protectora d'esta llei per a contribuir a la major efectivitat del principi establit en l'article 39 de la Constitució».
Esta ampliació de beneficis s'aconseguix, moltes vegades, per l'acció de les associacions de suport a les famílies nombrosaes, entre els objectius de les quals està la promoció d'estos.
D'altra banda, encara que algunes empreses, com ara les de transport de viatgers i les comercialitzadores d'energia elèctrica, han establit uns beneficis obligatoris, la majoria d'estes no estan obligades a establir beneficis per a este col·lectiu, per la qual cosa l'acció de les associacions de famílies nombroses es fa determinant en l'establiment d'estos.
A més, les famílies nombroses necessiten moltes vegades assistència i orientació per a conéixer si tenen dret a obtindre el títol, la categoria a què puguen tindre dret -general o especial-, la manera d'accedir als beneficis, etc. Actuacions que són realitzades per les associacions de famílies nombroses.
Per això i a través d'esta orde es convoquen ajudes i subvencions destinades a promoure el suport social especialitzat a les famílies nombroses, tant en l'assistència a estes com a col·lectiu, com en la promoció dels beneficis destinats a estes.
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat, aprovat per Decret legislatiu de 26 de juny de 1991, i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social.
ORDENE
Article 1. Objecte
La present orde té com a objecte aprovar les bases reguladores per a la concessió d'ajudes per a l'exercici 2012 per mitjà del procediment de concurrència competitiva, dirigides a programes destinats a afavorir les famílies nombroses a la Comunitat Valenciana.
Els programes esmentats promouran el desplegament d'actuacions que perseguisquen els objectius següents:
1. Assessorament i suport als membres de les associacions de famílies nombroses.
2. Obtenció de beneficis per a totes les famílies nombroses que tinguen reconeguda la condició esmentada per mitjà del títol de família nombrosa.
Article 2. Convocatòria
S'aprova la convocatòria d'ajudes per a l'any 2012, que es regiran pel que disposen les bases establides en l'annex d'esta orde, juntament amb els models de sol·licitud, de justificació i de seguiment que l'acompanyen.
Article 3. Finançament
Els aspectes regulats en la present orde s'aplicaran sense perjuí de totes les normes que regisquen el règim jurídic pressupostari de l'administració de la Generalitat. Si la Llei de Pressupostos o la normativa aplicable establiren condicions distintes, s'aplicaran les que corresponguen.
La present orde d'ajudes es finançarà a càrrec del capítol IV del pressupost de gastos de la Generalitat per a l'exercici 2012, programa 323.10, Promoció de les Famílies i les Dones, línia de subvenció T7108.
L'eficàcia d'esta convocatòria queda condicionada a l'existència de crèdit adequat i suficient per a atendre les ajudes que s'hi preveuen en els Pressupostos de la Generalitat de l'exercici econòmic de l'any 2012. Mentre no hi haja el crèdit esmentat no es dictarà cap resolució sobre les sol·licituds d'ajuda realitzades a l'empara d'esta orde.
La Conselleria de Justícia i Benestar Social, una vegada aprovada i publicada la Llei de Pressupostos de la Generalitat per a 2012, publicarà mitjançant una resolució les dotacions pressupostàries màximes per a les ajudes convocades i les línies de subvenció destinades a finançar-les, així com les modificacions, si és el cas, respecte de la manera de pagament i de justificació. Estos crèdits tindran caràcter limitador i no podran concedir-se subvencions una vegada que estos s'hagen esgotat.
Article 4. No subjecció a polítiques de competència
Les ajudes concedides en esta orde no necessiten la notificació a la Comissió Europea, ja que no tenen tots els requisits de l'apartat 1 de l'article 107 del Tractat de Funcionament de la Unió Europea.
DISPOSICIÓ ADDICIONAL
Única. Models
A esta orde s'acompanyen els models següents:
1. Sol·licitud d'ajuda per als programes d'assistència i beneficis per a famílies nombroses.
2. Model de justificació.
3. Model de domiciliació bancària.
DISPOSICIONS FINALS
Primera. Desplegament
S'autoritza el titular de la Subsecretaria de la Conselleria de Justícia i Benestar Social i el titular de la Direcció General de Família i Dona a elaborar les instruccions de desplegament d'esta orde perquè, en l'àmbit de les seues competències, adopten les mesures necessàries per al desplegament i l'aplicació.
Segona. Entrada en vigor
La present orde entrarà en vigor l'endemà de ser publicada en el Diari Oficial de la Comunitat Valenciana.
Tercera. Recursos contra la convocatòria
Esta orde, que posa fi a la via administrativa, podrà ser objecte de recurs de reposició, potestativament, o bé directament podrà interposar-se en contra recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant del titular de la Conselleria de Justícia i Benestar Social, en el termini d'un mes, comptador des de l'endemà de la publicació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
b) El recurs contenciós administratiu s'haurà d'interposar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, de conformitat amb el que disposen els articles 10 i 46.1 de la Llei 29/1998 de 13 de juliol, Reguladora de la Jurisdicció Contenciosa Administrativa.
Tot això sense perjuí que es puga interposar qualsevol altre recurs que es considere pertinent.
València, 28 de desembre de 2011
El conseller de Justícia i Benestar Social,
JORGE CABRÉ RICO
Annex
Bases
TÍTOL I
De les entitats
Primera. Entitats sol·licitants
A l'efecte d'esta orde, podran ser entitats sol·licitants les entitats privades que no tinguen finalitat lucrativa o les fundacions de titularitat pública.
Segona. Requisits generals de les entitats sol·licitants
Les entitats han de complir els requisits següents:
1. Estar legalment constituïdes.
2. No tindre fi de lucre.
3. Tindre com a fi primordial en els seus estatuts la promoció de beneficis per a les famílies nombroses, o bé es desprenga de la seua actuació general que l'activitat esmentada està entre els seus fins.
4. Tindre implantació a la Comunitat Valenciana.
5. Estar inscrites en el Registre General dels Titulars d'Activitats, de Servicis i Centres d'Acció Social de la Comunitat Valenciana, prèviament a la concessió de l'ajuda. No obstant això, les entitats de titularitat pública es consideraran registrades d'ofici i estan exceptuades d'acreditar este requisit.
6. Disposar de l'estructura i capacitat suficient per a garantir el compliment dels objectius i acreditar l'experiència necessària per a això.
7. Complir els requisits establits en la Llei 38/2003, de 17 de novembre, General de Subvencions, i no incórrer en les prohibicions que, per a obtindre la condició de beneficiari de subvencions, s'establixen en l'article 13, apartats 2 i 3 de l'esmentada Llei 38/2003.
TÍTOL II
Característiques de les ajudes
Tercera. Programes objecte de subvenció
1. Podran subvencionar-se els programes següents:
a) Assistència a les famílies nombroses (informació, suport en els tràmits que s'hagen de realitzar per a qualsevol benefici que puguen obtindre, etc.).
b) Promoció i consecució de beneficis destinats a estes siga quina siga la seua índole, i independentment que s'establisquen per les empreses, entitats, l'administració, etc.
2. Els beneficis obtinguts hauran de poder ser disfrutats per totes les famílies nombroses amb títol en vigor, que residisquen a la Comunitat Valenciana i complisquen els requisits que s'establisquen per al benefici concret, sense que estiga tancat exclusivament a les famílies associades a les associacions subvencionades.
No obstant això, els beneficis obtinguts podran estendre's a altres col·lectius o tipologies de família.
Quarta. Conceptes subvencionats
1. Podran subvencionar-se els conceptes següents:
a) Personal:
Salaris i seguretat social dels/as professionals que intervenen en els programes previstos en l'àmbit de la present orde.
La subvenció que s'atorgue per este concepte es basarà en la titulació que es va requerir per a ocupar el lloc i no en aquella de qui l'exercisca. Si el lloc permet més d'un grup de titulació (titulat superior i mitjà, per exemple) la subvenció es determinarà basant-se en la titulació que es va requerir per a contractar a qui l'ocupa en l'actualitat.
En cap cas se subvencionaran quantitats superiors al cost efectiu de la persona que realitza el treball. Per a calcular este cost es tindrà en compte qualsevol concepte que estiga inclòs en la nòmina de manera regular, així com el gasto en Seguretat Social, impostos, etc. que aporta l'entitat.
El personal ha d'estar en situació regular de contractació.
b) Sosteniment: altres gastos necessaris per al funcionament d'estos programes, excepte els expressament exclosos. Dins d'este concepte, es podran subvencionar:
Els que siguen necessaris per a la realització del programa, com ara assegurances, tributs, gastos de local, telèfon, desplaçaments, reparacions, lloguers i altres de similars.
Els gastos realitzats pel personal que presta els seus servicis per a l'entitat de manera voluntària i les prestacions continuades de servicis realitzades per professionals, encara que no cobrisquen tot el període subvencionat.
Desplaçaments: només se subvencionaran si l'àmbit territorial d'actuació del programa és superior al municipal. No obstant això, si s'inclogueren en la nòmina podran incloure's com a gastos de personal.
Assistències a congressos, jornades i semblants de membres de les associacions de famílies nombroses, així com els gastos necessaris per a la seua preparació i desenrotllament. En este supòsit podrà subvencionar-se qualsevol gasto amb este fi però, abans d'efectuar el pagament, els actes hauran de tindre el vistiplau de la Direcció General de Família i Dona, com a constatació que l'acte és d'interés general per a les famílies nombroses.
2. Agrupació de conceptes:
La resolució unificarà els conceptes de personal i sosteniment. No obstant això, a fi de garantir que es desenrotlla adequadament l'actuació, s'indicarà la tipologia i el nombre mínim de personal subvencionat que ha d'atendre-la, llevat que el programa es realitze o s'haja realitzat exclusivament amb personal voluntari.
3. Adequació dels gastos:
Només se subvencionaran els que estiguen previstos i siguen adequats per al programa.
Quinta. Exclusions
Queden expressament exclosos de les ajudes previstes en esta orde:
1. Els imports corresponents a altres exercicis econòmics.
2. Les quotes pagades per les persones físiques a associacions o federacions.
3. Els gastos sumptuaris.
4. Els gastos que no es corresponguen amb l'activitat exercida pel programa subvencionat.
5. Les sancions a què hi haja hagut lloc per incompliments fiscals.
6. Els imports de l'impost sobre el valor afegit, si l'entitat estiguera exempta d'este.
Sexta. Limitacions en la concessió de les ajudes
1. L'import de les subvencions concedides no podrà, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, superar el cost de l'activitat que han de desenrotllar les entitats beneficiàries.
2. Llevat del fet que s'hagen de complir els requisits exigits per a esta subvenció, la Conselleria de Justícia i Benestar Social no condicionarà ni assumirà obligacions que es deriven de les condicions i requisits que l'entitat exigisca per a accedir al lloc, titulació, manera de contractació o relació laboral, del personal dels programes subvencionats, sinó que seran les entitats o les persones titulars d'estos els qui respondran amb caràcter exclusiu.
3. Sense perjuí dels criteris de valoració que s'establisquen, la concessió d'una subvenció a l'empara d'esta orde no comporta per a la Conselleria de Justícia i Benestar Social cap obligació de mantindre-la en pròxims exercicis, bé siga totalment o parcialment.
Sèptima. Subcontractació de les activitats subvencionades
Les entitats sense fi de lucre no podran subcontractar cap percentatge de l'activitat subvencionada.
No obstant això, no es consideraran subcontractació les actuacions realitzades per personal voluntari que estiguen previstes en l'actuació subvencionada i les prestacions de servicis realitzades per professionals la manera de pagament de les quals es faça per factura.
TÍTOL III
Procediment
CAPÍTOL I
Iniciació del procediment
Octava. Terminis de presentació
El termini de presentació de sol·licituds serà d'un mes, comptador a partir de l'endemà de la publicació d'esta orde en el Diari Oficial de la Comunitat Valenciana. Per a este còmput, es tindrà en compte que el dia d'acabament del termini correspondrà al mateix ordinal del dia en què s'ha publicat esta orde. Cas que no existisca este ordinal, el termini expirarà l'últim dia del mes. Si l'últim dia fóra inhàbil, es considerarà prorrogat el termini al següent dia hàbil.
Novena. Lloc de presentació
1. La sol·licitud es presentarà en tres exemplars, en el lloc i amb el model que siga procedent. Les sol·licituds es trobaran a disposició dels sol·licitants en les direccions territorials de la Conselleria de Justícia i Benestar Social, en les oficines PROP i en la pàgina web de la Generalitat.
2. Les sol·licituds es presentaran, juntament amb la documentació requerida, en el Registre de la Direcció Territorial de la Conselleria de Justícia i Benestar Social, tenint en compte els criteris següents:
a) En la província on es desenrotlle l'actuació per a la qual se sol·licita subvenció, si l'àmbit d'esta és provincial i l'entitat té la seu en la província esmentada.
b) En la província on tinga la seu l'entitat, si l'actuació té un àmbit major en una província i l'entitat té la seu a la Comunitat Valenciana.
c) En la província on més implantació es preveu que tindrà l'actuació si fóra subvencionada, si l'entitat no té la seu a la Comunitat Valenciana.
3. També es podran presentar en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La presentació de les sol·licituds en les oficines de correus s'haurà d'ajustar als requisits que establix l'article 31 del Reial Decret 1829/1999, de 3 de desembre, pel qual s'aprova el Reglament pel qual es regula la prestació de servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals.
Deu. Documentació
La documentació que cal presentar serà original o legalitzada per notari, confrontada o compulsada.
Si fóra còpia, totes les entitats han de presentar la següent:
1. Sol·licitud correctament omplida en tots els apartats, firmada pel representant amb autorització acreditada per a això.
2. Autorització expressa a la Conselleria de Justícia i Benestar Social, inclosa en el model de sol·licitud, perquè esta comprove telemàticament les dades fiscals identificatives de l'entitat sol·licitant que es troben en poder de l'Agència Estatal d'Administració Tributària. No obstant això, si de la comprovació efectuada resultara alguna discordança amb les dades facilitades en la sol·licitud, l'òrgan instructor estarà facultat per a realitzar les actuacions procedents per a aclarir-la.
Si no dóna eixa autorització, haurà d'aportar còpia del CIF de l'entitat.
3. Estatuts de l'entitat i les seues modificacions.
4. Si es tracta d'una entitat privada que no estiguera inscrita, sol·licitud d'inscripció en el Registre General de Titulars d'Activitats, de Servicis i Centres d'Acció Social de la Comunitat Valenciana.
5. Memòria d'activitats amb el mateix fi que s'hagen realitzat en l'exercici 2011.
Si no es van desplegar actuacions d'este tipus en l'exercici anterior, un escrit en què s'indique esta circumstància.
Si l'entitat ja va tindre subvencionada la mateixa actuació, a l'empara de l'Orde 24/2010, de 23 de novembre, de la Conselleria de Benestar Social, per la qual es regulen i convoquen ajudes dirigides als programes d'assistència i promoció de beneficis destinats a les famílies nombroses per a l'exercici 2011, es donarà la primera per presentada si l'entitat aporta dins del termini la memòria de desenrotllament del programa o servici subvencionat que es contempla en l'orde esmentada.
6. Projecte de programa per a 2012 en què s'indiquen les activitats que cal realitzar i les actuacions que es preveu executar.
7. Autorització expressa a la Conselleria de Justícia i Benestar Social, inclosa en el model de sol·licitud, perquè esta obtinga, de forma directa, l'acreditació per mitjà de certificats telemàtics que la persona sol·licitant està al corrent en el compliment de les obligacions tributàries amb l'Agència Estatal de l'administració Tributària i amb la Hisenda de la Generalitat i de les obligacions amb la Seguretat Social, previstes en l'article 13 de la Llei 38/2003, de 17 de novembre, General de Subvencions, i en els articles 18, 19 i 22 del Reial Decret 887/2006, de 21 de juliol, pel qual s'aprova el Reglament de la llei esmentada.
Si no presta el seu consentiment, haurà de presentar els certificats que acrediten el compliment d'eixes obligacions o, si no hi ha obligació de presentar les declaracions o documents a què es referixen les obligacions esmentades, acreditarà el seu compliment per mitjà de declaració responsable.
8. Declaració responsable de la persona sol·licitant en què es faça constar que s'ha complit l'obligació del reintegrament dels deutes amb l'administració, segons el que disposa l'article 25 del Reglament de la Llei 38/2003, de 17 de novembre.
9. Document acreditatiu on es faça constar que es disposa de l'estructura i capacitat suficients per a garantir el compliment dels objectius del projecte presentat, amb relació del personal i recursos disponibles.
10. Nòmines de les persones treballadores que consten en la sol·licitud de subvenció, on s'incloga el grup de cotització.
Si estes persones encara no estan contractades, escrit en què s'indique el grup de cotització, així com les quanties totals previstes en les nòmines, amb el desglossament de les distintes partides que s'hi inclouran, i amb l'especificació de la part que correspondria aportar a la mateixa empresa en concepte d'impostos, seguretat social i altres gastos socials.
11. Si el compte bancari a través del qual se sol·licita el pagament, si és el cas, no estiguera d'alta en la Generalitat, o s'hagueren de modificar les seues dades, per a efectuar els pagaments a l'entitat s'haurà d'aportar, a més:
a) Document en què s'indique este aspecte.
b) Acreditació, si és el cas, del poder de representació de la persona jurídica.
c) Document d'identificació: NIF, CIF, NIE, passaport, targeta de resident, VAT o equivalent, corresponent al titular de les dades.
d) Acreditació de la titularitat del compte bancari del tercer.
e) Model de domiciliació bancària.
Onze. Inici i tramitació
1. L'inici i la tramitació del procediment s'ajustaran al que establix la present orde i, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. La tramitació de l'expedient correspondrà a la Direcció Territorial que siga procedent, d'acord amb els criteris establits en la base novena, apartat 2.
3. S'obrirà un expedient per cada sol·licitud i programa que realitze l'entitat.
Dotze. Esmena de la sol·licitud i arxivament de l'expedient
1. Rebudes les sol·licituds i incoat l'expedient, les direccions territorials de Justícia i Benestar Social verificaran que la sol·licitud té els requisits exigits i s'acompanya de la documentació que d'acord amb esta orde siga exigible. Si no és així, es notificarà a l'entitat interessada la causa que impedix la continuació del procediment i se la requerirà perquè en el termini de 10 dies esmene la falta o adjunte els documents preceptius, amb la indicació que si no ho fa així, es considerarà que ha desistit de la seua petició, amb la resolució prèvia d'arxivament que haurà de ser dictada en els termes que establix l'article 42 de la Llei 30/1992, de 26 de novembre, tot això de conformitat amb el que preveu l'article 71 de la referida norma.
2. Esta resolució serà dictada, per delegació, pel director o la directora territorial de la Conselleria de Justícia i Benestar Social. Si s'adopta per delegació, s'indicarà expressament esta circumstància, i es considerarà dictada per l'òrgan delegatori i esgotarà la via administrativa. En contra d'esta es podrà interposar directament recurs davant de l'orde jurisdiccional contenciós administratiu, en la forma, en el termini i en les condicions que determina la llei reguladora de la jurisdicció esmentada. No obstant això, prèviament es podrà interposar recurs de reposició d'acord amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
CAPÍTOL II
Ordenació e instrucció del procediment
Tretze. Ordenació i instrucció de l'expedient
La secció que corresponga segons l'organització interna de la Direcció Territorial de Justícia i Benestar Social, a la vista de la documentació de l'expedient i de les obligacions que s'adquirisquen per la concessió de l'ajuda, podrà demanar els informes dels organismes i entitats que s'estimen oportuns i fer les actuacions que considere necessàries per a la determinació, el coneixement i la comprovació de les dades en virtut dels quals s'ha de resoldre la sol·licitud.
Catorze. Estudi de l'expedient
1. Completada la instrucció de l'expedient, la secció corresponent valorarà l'actuació i elaborarà les plantilles tècniques d'estudi segons el model que s'elabore per instrucció interna de la Direcció General de Família i Dona. Les plantilles seran firmades pel cap o per la cap del servici corresponent i tindran el vistiplau del director o la directora territorial.
2. Si la sol·licitud d'inscripció en el Registre General de Titulars d'Activitats, de Servicis i Centres d'Acció Social de la Comunitat Valenciana està en tràmit en el moment d'elaborar les plantilles tècniques d'estudi, la Direcció Territorial de Justícia i Benestar Social informarà si els fins d'actuació de l'entitat sol·licitant s'adeqüen a l'àmbit de la subvenció sol·licitada.
3. Es remetrà a la Direcció General de Família i Dona una còpia completa de l'expedient, la plantilla tècnica de valoració i una relació de les entitats sol·licitants en què s'indique el número d'expedient i la versió que s'ha assignat a les seues dades bancàries en la comptabilitat de la Generalitat.
4. Així mateix, la Direcció Territorial de la Conselleria de Justícia i Benestar Social, com a òrgan instructor, remetrà a la Direcció General de Família i Dona un informe en què conste que de la informació que es troba en el seu poder es desprén que les entitats sol·licitants complixen tots els requisits necessaris per a accedir a les ajudes, d'acord amb el que disposa l'article setze, apartat 1.B), punt b), de l'Acord de 27 de juny de 2008, del Consell, pel qual es determinen els aspectes addicionals que ha de comprovar la Intervenció en l'exercici de la fiscalització del gasto.
CAPÍTOL III
Finalització del procediment
Quinze. Comissió de valoració
1. Rebuda la plantilla tècnica i l'expedient en la Direcció General de Família i Dona, la comissió de valoració que es constituirà a este efecte l'avaluarà
2. La comissió de valoració estarà composta per la persona titular de la Subdirecció General de Família i Dona, que actuarà com a presidenta, i les persones titulars de les direccions de servici de la Direcció General de Família i Dona, una de les quals actuarà com a secretària.
3. A l'esmentada comissió de valoració podrà convocar-se al personal de les direccions territorials i/o de la Direcció General de Família i Dona que s'estime procedent.
Setze. Criteris de valoració de les sol·licituds i proposta
1. Basant-se en els criteris d'este apartat i en la resta de requisits i condicions d'esta orde d'ajudes, la comissió de valoració elaborarà les propostes de concessió o de denegació de les ajudes, que seran elevades a la persona titular de la Direcció General de Família i Dona perquè les resolga com estime procedent.
2. La ponderació dels distints criteris es realitzarà sobre 100 punts i no computaran com a criteri de valoració els mínims exigits per a participar en la convocatòria.
3. Una vegada valorades les sol·licituds, es concedirà el que calga a totes aquelles que arriben a un mínim de 50 punts. Després de ser resoltes, es procedirà a concedir les següents, atenent als crèdits disponibles.
4. Es desestimaran les sol·licituds que, després de l'estudi del projecte, no arriben a 45 punts.
5. Els criteris que s'han de tindre en compte en el procés de valoració de les sol·licituds presentades seran:
a) Continuïtat:
La continuïtat de programes que ja van ser subvencionats en exercicis anteriors, sempre que hagen desplegat la seua activitat d'acord amb les condicions determinades en la resolució de concessió per a l'exercici esmentat, justificat adequadament l'ajuda concedida i complit les instruccions emeses per la Direcció General de Família i Dona: este criteri es valorarà fins a 10 punts.
b) Promocions de beneficis realitzades amb anterioritat:
El nivell d'experiència i d'obtenció de beneficis en el camp d'atenció i suport a les famílies nombroses: este criteri es valorarà fins a 40 punts.
c) Benefici social:
El nivell de benefici social de les promocions que es plantegen: este criteri es valorarà fins a 30 punts.
d) Qualitat del programa:
La qualitat del programa presentat, valorada considerant tant l'adequació de les activitats als objectius com el disseny tècnic d'estes: este criteri es valorarà fins a 20 punts.
Dèsset. Resolució
1. D'acord amb el que disposa la Resolució de 27 de febrer de 2009, del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria (DOCV núm. 5967, de 04.03.2009), la resolució de les sol·licituds d'ajudes a l'empara del que preveu la present orde, està delegada en la persona titular de la Direcció General de Família i Dona.
2. El termini màxim per a tramitar, resoldre i notificar les sol·licituds sobre les ajudes regulades en esta orde serà de sis mesos, comptadors a partir de la data en què s'hagueren fet públics els crèdits per al finançament de les ajudes. Si no es produïx resolució expressa en el termini assenyalat, s'entendrà que les sol·licituds han sigut desestimades, als efectes que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3. Si es desestimaren totalment o parcialment sol·licituds per falta de consignació pressupostària, i després de la finalització del termini de resolució s'incrementaren els crèdits destinats a finançar estes ajudes, les esmentades sol·licituds podran valorar-se, resoldre's i notificar-se en el termini de dos mesos, comptadors a partir de la data de publicació, en el Diari Oficial de la Comunitat Valenciana, de la resolució que done publicitat a este increment.
4. En els casos de nul·litat, anul·labilitat i rectificació d'errors dels actes administratius que van servir de base a la concessió d'estes ajudes, caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Dihuit. Recursos
Les resolucions dictades per la persona titular de la Direcció General de Família i Dona, en adoptar-se per delegació, indicaran expressament esta circumstància i es consideraran dictades per l'òrgan delegatori i esgotaran la via administrativa.
Podran ser objecte de recurs de reposició potestativament, o bé directament podrà interposar-se en contra recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant del titular de la Conselleria de Justícia i Benestar Social, en el termini d'un mes, comptador des de l'endemà de la publicació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
b) El recurs contenciós administratiu s'haurà d'interposar davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
Tot això sense perjuí que es puga interposar qualsevol altre recurs que es considere pertinent.
TÍTOL IV
Obligacions de les entitats subvencionades
Dènou. Obligacions
Les entitats subvencionades han de complir les obligacions següents:
1. De col·laboració amb la Generalitat
a) Cooperar amb la Generalitat, en l'àmbit de l'actuació subvencionada, a fi d'afavorir la seua coordinació i integració en el conjunt de les actuacions dirigides a la família.
b) Donar publicitat adequada al caràcter públic de finançament de les actuacions subvencionades, i fer constar explícitament, quan se'n faça difusió, que està "subvencionat per la Generalitat - Conselleria de Justícia i Benestar Social" i informar d'esta circumstància les persones usuàries. De la mateixa manera, s'utilitzarà l'expressió esmentada en els documents i oficis que s'utilitzen en el desenrotllament del servici o programa subvencionat.
c) Comunicar qualsevol variació en la realització de l'actuació subvencionada.
2. De justificació de l'exercici de l'activitat
a) Justificar el compliment dels requisits i de les condicions, la realització de l'activitat i el compliment de la finalitat de les ajudes concedides en el termini màxim establit en la present orde o en les normes que s'apliquen.
b) Formalitzar adequadament els documents de seguiment tècnic i financer previstos en esta orde o en les normes que s'apliquen.
c) Sotmetre's a les actuacions de comprovació respecte de l'actuació subvencionada i facilitar-ne la inspecció, el control i el seguiment per la Conselleria de Justícia i Benestar Social i, en particular, per la Direcció General de Família i Dona o de les seues unitats administratives dependents, a fi de conéixer qualsevol aspecte de l'activitat objecte de la subvenció.
Sense perjuí de la confidencialitat exigible, es presentarà la informació econòmica, fiscal, laboral, tècnica o de qualsevol tipus, que els siga sol·licitada, sempre que tinga com a objecte justificar el compliment dels requisits i de les condicions necessaris per a la concessió de la subvenció, la realització de les activitats, l'adopció del comportament que justifica el seu lliurament, la correcta aplicació de la suma lliurada a la finalitat prevista o la quantia del gasto efectuat de l'ajuda concedida.
d) Presentar una memòria de desplegament de les actuacions subvencionades en la Direcció Territorial de Justícia i Benestar Social corresponent, abans del 31 de gener de 2013. La dita memòria inclourà les gestions efectuades i els beneficis obtinguts. No obstant això, no s'exigirà a l'entitat uns resultats quant a la consecució de beneficis, ja que no en depén exclusivament d'esta, sinó l'acreditació que les gestions han sigut realitzades.
3. Financeres
a) No minorar, ni anul·lar, la consignació pressupostada inicialment per a l'actuació subvencionada.
b) Atendre els pagaments de les obligacions que es contrauen.
c) Reintegrar els fons percebuts, en els supòsits i en les condicions determinats en l'article 37 de la Llei 38/2003, de 17 de novembre, General de Subvencions.
d) Disposar dels llibres comptables, registres diligenciats i la resta de documents degudament auditats, en els termes exigits per la legislació mercantil i sectorial aplicable a l'entitat beneficiària.
e) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte d'actuacions de comprovació i control.
f) Sotmetre's a les actuacions de control financer que correspon a la Intervenció General de la Generalitat en relació amb la subvenció concedida.
g) Comunicar fefaentment a l'òrgan que concedix la subvenció, la concessió de qualsevol ajuda amb la mateixa finalitat per part d'altres organismes públics o privats. Esta comunicació s'haurà d'efectuar tan prompte com es conega i, en tot cas, abans de la justificació de l'aplicació donada als fons percebuts.
h) No transferir l'import ni usar la subvenció concedida en activitats que tinguen lloc en altres autonomies, llevat que les característiques del programa o la resolució de concessió ho prevegen expressament, ni sufragar gastos de personal ni de sosteniment dels representants en un país estranger o en més d'un.
TÍTOL V
De la justificació i el pagament de les subvencions
Vint. Terminis de justificació
1. Els terminis i el sistema de justificació estaran en funció de la forma de pagament que s'establisca per a la subvenció, fent-se constar en la resolució de concessió. No obstant això, la subvenció concedida que incloga el període comprés entre l'1 de gener i el 30 de setembre de 2012 s'haurà d'haver justificat, com a màxim, el 31 d'octubre de 2012, i no s'admetran justificacions del gasto efectuat de la dita subvenció en 2012 que s'entreguen després del 31 de gener de 2013.
2. Excepcionalment, la Direcció General de Família i Dona podrà donar el vistiplau a la documentació acreditativa de la correcta realització de l'activitat objecte de la subvenció presentada fora del termini establit en esta convocatòria. Per a això, el retard ha d'obeir a causes degudament justificades i posteriorment es procedirà a la tramitació corresponent.
Vint-i-un. Criteris generals per a la justificació
La justificació del gasto de les ajudes i subvencions que es concedisquen a l'empara de la present orde tindrà en compte els criteris generals següents:
1. Adequació de l'actuació que es justifica:
La justificació es correspondrà sempre amb el contingut de l'actuació subvencionada i no son admissibles gastos d'actuacions que no estiguen específicament previstos en la descripció d'aquelles.
2. Justificació dels conceptes subvencionats:
Es podrà justificar la quantia concedida en qualsevol dels conceptes de personal o sosteniment, fins a l'import total màxim que s'haja de justificar. No obstant això, si en la resolució s'inclou un personal mínim, s'haurà de justificar l'existència d'este i la seua tipologia, per mitjà de qualsevol documentació que acredite la seua actuació en el programa i la seua titulació.
3. Import total que cal justificar:
L'import total justificat haurà de ser, com a mínim, igual al cost total estimat que es determine en la resolució de concessió. La justificació per un import menor a este cost farà que es minore proporcionalment l'ajuda concedida.
4. Justificació d'activitats que no es dediquen de manera exclusiva al concepte de l'ajuda:
Si s'ha concedit la subvenció per a actuacions o conceptes que no es dediquen de manera exclusiva a l'activitat per a la qual se sol·licita l'ajuda, i la justificació realitzada no permetera diferenciar amb claredat este aspecte, l'òrgan que tramita la justificació i el pagament podrà sol·licitar a l'entitat que justifique adequadament els percentatges que ha dedicat a cada part de l'activitat.
En el supòsit de personal compartit, hauran d'indicar en quin altre programa o servici treballa i per quin import i percentatge es justifica en altres subvencions concedides.
5. Els justificants de gasto corresponent al personal voluntari, dietes i desplaçaments realitzats dins o fora de la Comunitat Valenciana, així com les telefonades, podran ser una part majoritària o la totalitat de la justificació, sense necessitat d'acreditar un altre tipus de gastos; però en este supòsit s'hauran d'acompanyar d'una relació justificativa de l'objecte de les gestions realitzades i el càrrec que ocupava la persona amb qui es va realitzar o es preveia realitzar l'entrevista.
Vint-i-dos. Criteris específics per a la justificació
La justificació del gasto de les ajudes i subvencions que es concedisquen a l'empara de la present orde tindrà en compte els criteris específics següents:
a) Per a gastos corresponents a personal:
Relació i documents acreditatius del gasto corresponent a la nòmina dels treballadors i pagament a la Seguretat Social, així com qualsevol altre concepte que en esta orde estiguera establit.
b) Per a gastos efectuats en sosteniment:
Factures acreditatives del gasto realitzat en este concepte, que hauran de tindre els requisits arreplegats en el Reial Decret 1496/2003, de 28 de novembre, pel qual s'aprova el reglament pel qual es regulen les obligacions de facturació, i es modifica el reglament de l'impost sobre el valor afegit (BOE núm. 286, de 29 de novembre de 2003).
S'hi adjuntarà la relació d'estes, segons el model que recull esta orde, i la documentació complementària que es considere procedent.
Per a la presentació de les factures es tindrà en compte el següent:
I. Personal voluntari: es presentaran rebuts acreditatius del gasto efectuat, en els quals es faran constar el nom i els cognoms del voluntari, DNI o NIF, la seua firma, el nom del programa en què s'ha realitzat l'activitat i l'entitat que ha pagat el rebut.
II. Prestació continuada de servicis per un professional: es presentarà una factura emesa pel professional. La factura haurà d'incloure la seua titulació i el concepte pel qual s'emet.
III. Indemnització per quilometratge: l'import màxim que cal facturar per quilòmetre serà el mateix que està estipulat per al personal de l'administració de la Generalitat en l'annex del Decret 24/1997, d'11 de febrer, d'indemnitzacions per raó de servici i gratificacions per servicis extraordinaris, modificat pel Decret 64/2011, de 27 de maig, del Consell.
Vint-i-tres. Garanties
1. S'entendran com a bestretes de pagament les quantitats que siguen lliurades a favor de l'entitat beneficiària abans que esta justifique el gasto corresponent. Per a efectuar-les, excepte en els supòsits exceptuats en l'article 47 bis del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, del Consell de la Generalitat, o en altres normes d'aplicació, serà necessari que l'entitat beneficiària de la subvenció presente prèviament garanties.
2. Per a la constitució i tramitació de garanties, caldrà ajustar-se al que disposa la Llei 30/2007, de 30 d'octubre, de Contractes en el Sector Públic, les disposicions reglamentàries que la despleguen i l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances.
3. En el supòsit que siga necessària la garantia esmentada, l'entitat beneficiària de la subvenció estarà obligada a presentar-la, per mitjà de l'aportació d'un aval bancari solidari amb la renúncia expressa al benefici d'excussió, o una pòlissa d'assegurament subscrita amb qualsevol entitat oficialment reconeguda. La garantia es formalitzarà abans de la primera bestreta, per un valor del 100% de la quantia total que s'haja d'anticipar, i no caldrà cap altra ulterior.
4. Siga quina siga la forma triada per a formalitzar la garantia, esta s'haurà de depositar en els servicis territorials de la Conselleria d'Hisenda i Administració Pública de la província corresponent, els quals faran entrega a l'entitat beneficiària de la carta de pagament acreditativa del depòsit, que haurà de ser presentada per esta en la Direcció Territorial de Justícia i Benestar Social on es faça l'actuació, o en la Direcció General de Família i Dona, si l'àmbit de l'actuació subvencionada és major d'una província.
Vint-i-quatre. Sistema de pagaments de les ajudes i subvencions
El règim de lliuraments de transferències corrents per al pagament de les ajudes i subvencions previstes en esta orde es podrà realitzar amb un d'estos dos règims de pagament:
a) Pagament anticipat:
Llevat que la legislació de la Generalitat en permeta un altre, s'aplicarà el règim general previst en l'article 47 bis del Text Refós de la Llei d'Hisenda Pública, pels percentatges màxims que esta disposa. Si hi ha un altre règim de lliuraments, la resolució per mitjà de la qual es publiquen les quanties màximes de les ajudes regulades en la present orde especificarà el règim definitiu, que serà arreplegat en les resolucions de concessió d'ajudes.
Si ha sigut beneficiari per al mateix programa o servici en la convocatòria corresponent a l'exercici 2011, prèviament al primer pagament anticipat s'haurà d'haver justificat la quantia concedida per la Conselleria de Justícia i Benestar Social durant l'exercici esmentat o bé, si no s'ha justificat esta en la seua totalitat, haver efectuat el reintegrament de la quantitat que corresponguera o haver iniciat l'expedient de compensació de deute que procedisca. En qualsevol cas, perquè s'actue d'esta manera caldrà que, d'una banda, els fons que calga reintegrar hagen sigut efectivament lliurats per la Generalitat i que, d'una altra, la falta de justificació haja sigut constatada i declarada per l'administració mitjançant una resolució expressa ferma motivada, dictada en un procediment amb audiència i notificació a l'entitat interessada.
b) Pagament contra justificació:
Podrà pagar-se qualsevol quantia que justifique l'entitat, independentment del percentatge de què es tracte, una vegada realitzada l'activitat.
TÍTOL VI
Denegació, desistiment sense efectes, minoració i suspensió
Vint-i-cinc. Denegació de les ajudes econòmiques
El termini per a resoldre i notificar les resolucions de denegació serà de sis mesos, comptadors a partir de la data en què s'hagueren fet públics els crèdits per al finançament de les ajudes.
Podran dictar-se en els supòsits següents
1. De manera general:
Per incompliment de qualsevol dels requisits o obligacions establides en esta orde d'ajudes, prèviament a la seua resolució.
2. En relació amb l'entitat:
a) Per falta d'adequació dels fins de l'entitat sol·licitant a l'àmbit de la subvenció sol·licitada.
b) Perquè l'entitat no disposa de l'estructura i capacitat suficients per a garantir el compliment dels objectius o perquè no acredita l'experiència necessària per a això.
3. En relació amb el programa:
a) Per no respondre específicament a les característiques expressades en esta orde.
b) Per estar la seua realització prou atesa per altres entitats, en l'àmbit local, provincial o comunitari.
c) Per ser la seua naturalesa pròpia d'altres organismes, sense perjuí de la necessària col·laboració per al cas de matèries concurrents.
d) Per haver-hi una altra orde d'ajudes específica o ser ja subvencionat, en tot o en part i per al mateix objecte, per la Conselleria de Justícia i Benestar Social.
e) Per incórrer en alguna de les prohibicions per a ser beneficiari de subvencions previstes en els apartats 2 i 3 de la Llei 38/2003, de 17 de novembre, General de Subvencions.
f) Per no atendre al col·lectiu de famílies nombroses.
4. En relació amb els crèdits disponibles:
Per haver-se atés altres sol·licituds amb major orde de prelació, tenint en compte els criteris de valoració de les sol·licituds establits en esta orde d'ajudes, i haver-se esgotat els crèdits disponibles per a resoldre.
Vint-i-sis. Desistiment sense efectes i minoració de les ajudes econòmiques
1. Qualsevol alteració de les condicions tingudes en compte per a la concessió de la subvenció podrà donar lloc a la modificació, desistiment sense efectes o minoració de les ajudes concedides.
2. Es garantirà en qualsevol cas el dret de la persona interessada al tràmit d'audiència, i les quantitats que s'hagen de reintegrar, si és el cas, tindran la consideració d'ingrés de dret públic als efectes del procediment aplicable a la seua cobrança.
3. Podran dictar-se estes resolucions en els supòsits següents:
1. En relació amb la Llei General de Subvencions:
a) Per donar-se qualsevol de les circumstàncies previstes en l'article 37 de la Llei 38/2003, de 17 de novembre, General de Subvencions.
b) Per donar-se la circumstància prevista en l'article 19.4 de la Llei 38/2003, de 17 de novembre, General de Subvencions (BOE núm. 276, de 18 de novembre): alterar-se les condicions tingudes en compte per a la concessió de la subvenció o obtindre de manera concurrent subvencions i ajudes atorgades per altres administracions públiques o altres ens públics o privats. En el cas que la quantitat total percebuda per l'entitat siga superior al cost de l'activitat subvencionada, podrà sol·licitar-se el reintegrament de la quantia abonada que supere el cost esmentat.
2. En relació amb l'orde d'ajudes
a) Per incompliment de qualsevol de les obligacions generals o específiques establides en esta orde d'ajudes.
b) Per incompliment de les condicions establides amb la concessió de l'ajuda.